Εγκαταλελειμμένα βιομηχανικά τοπία. Σχεδιασμός, αποκατάσταση και ανάκτηση. Πεδίο εφαρμογής: Το τοπίο της βιομηχανικής πόλης της Ελευσίνας
Creators: name: Περούλη, Αντωνία Μαρία Νικολάου
Publisher: name: Aristotle University of Thessaloniki
Year: 2024
Subjects: Εγκαταλελειμμένα βιομηχανικά τοπία
Σχεδιασμός τοπίου
Αποκατάσταση τοπίου
Ανάκτηση τοπίου
Abandoned industrial landscape
Landscape Planning
Landscape Restoration
Landscape recovery

description: Η παρούσα εργασία πραγματοποιείται στο πλαίσιο της Αρχιτεκτονικής Τοπίου. Μέσα από βιβλιογραφική και επιτόπια έρευνα, διερευνά το πώς παλιές, βιομηχανικές περιοχές μπορούν να αναβαθμιστούν ποιοτικά και πώς μπορούν να επανενταχθούν λειτουργικά στο ευρύτερο κοινωνικό πλαίσιο. Αρχικά, μέσω βιβλιογραφικής έρευνας, διερευνάται η συμβολή των εγκαταλελειμμένων βιομηχανικών χώρων στη διαμόρφωση του τοπίου των σύγχρονων πόλεων, η σημασία αυτών των χώρων για την τοπική κοινωνία, την οικονομία και την οικολογία καθώς και οι σύγχρονες τάσεις στη διαχείριση αυτών των υπολειμματικών τοπίων. Προσδιορίζει επίσης την αξία αυτών των τοπίων ως πολιτιστικών φορέων και των εγκαταστάσεων μέσα σε αυτά ως στοιχεία πολιτιστικής κληρονομιάς. Προκειμένου να ενισχυθεί το επιχείρημα των πρώην βιομηχανικών χώρων, μελετάται η περιοχή της Ελευσίνας. Το τοπίο της αναλύεται σε δύο επίπεδα: ένα της ευρύτερης περιοχής του Θριάσιου πεδίου στην οποία ανήκει η Ελευσίνα και δύο της ίδιας της πόλης και του άμεσου περιβάλλοντος της. Τα προβλήματα που συναντώνται στην περιοχή και οι αιτίες τους αναλύονται μαζί με τις επιπτώσεις των τελευταίων στο τοπίο. Επιπλέον, μελετάται ο τρόπος με τον οποίο ο χώρος δομείται και βιώνεται από τον χρήστη. Εν κατακλείδι, προτείνονται τρόποι επίλυσης ζητημάτων που ταλαιπωρούν την περιοχή εδώ και χρόνια, με σημαντικότερα προβλήματα που εντοπίζονται η αστική και βιομηχανική κυριαρχία, η διατάραξη της οικολογικής ισορροπίας και η ανάκαμψη του παραλιακού μετώπου της.
description: The present work is carried out in the context of Landscape Architecture. Through bibliographic and field research, it explores how old, industrial areas can be upgraded qualitatively, and how they can be reintegrated functionally in the wider social context. Initially, through bibliographic research, the contribution of abandoned industrial sites to the shaping of the landscape of modern cities, the importance of these sites for the local community, economy, and ecology as well as modern trends in the management of these residual landscapes are explored. It also identifies the value of these landscapes as cultural carriers, and of the facilities within them as elements of cultural heritage. In order to strengthen the argument raised by this research on the recovery value of former industrial sites, the area of Eleusis is studied. Its landscape is analyzed in two levels: one of the wider area of the Thriasian field to which Eleusis belongs, and two, of the city itself and its immediate surroundings. The problems encountered in the region, and their causes, are analyzed along with the effects of the latest on the landscape. Furthermore, the way in which the place is structured and experienced by the user is studied. To conclude, ways to resolve issues that have been troubling the region for years are proposed, with the most important problems identified being urban and industrial domination, the disturbance of the ecological balance, and the recovery of its coastal front.